Скупштина општине Сента на основу члана 30. Закона о јавним предузећима („Службени гласник РС“, бр. 15/2016), оглашава

**ЈАВНИ КОНКУРС**

**ЗА ИЗБОР ДИРЕКТОРА ЈАВНОГ КОМУНАЛНО-СТАМБЕНОГ ПРЕДУЗЕЋА** **СЕНТА**

**1. ПОДАЦИ О ЈАВНОМ ПРЕДУЗЕЋУ:**

Назив: Јавно комунално стамбено предузеће Сента,

Седиште: Сента, ул. Илије Бирчанина бр. 2.

Матични број: 08139679

**2. ПОДАЦИ О РАДНОМ МЕСТУ:**

директор Јавно комунално стамбено предузеће Сента

**3. УСЛОВИ ЗА ИМЕНОВАЊЕ ДИРЕКТОРА ЈАВНОГ ПРЕДУЗЕЋА:**

За директора јавног предузећа именује се лице које испуњава следеће услове:

1. да је пунолетно и пословно способно лице;
2. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
3. да има најмање пет година радног искуства на пословима за које се захтева високо образовање из тачке 2) ;
4. да има најмање три године радног искуства на пословима који су повезани са пословима јавног предузећа;
5. да познаје област корпоративног управљања;
6. да има радно искуство у организовању рада и вођењу послова;
7. да није члан органа политичке странке, односно да му је одређено мировање у вршењу функције у органу политичке странке;
8. да није осуђивано на казну затвора од најмање шест месеци;
9. да му нису изречене мере безбедности у складу са законом којим се уређују кривична дела, и то:

 (1) обавезно психијатријско лечење и чување у здравственој установи;

 (2) обавезно психијатријско лечење на слободи;

 (3) обавезно лечење наркомана;

 (4) обавезно лечење алкохоличара;

 (5) забрана вршења позива, делатности и дужности.

**4. МЕСТО РАДА:**

Сента, ул. Илије Бирчанина бр. 2.

**5. року у коме се подносе пријаве:**

Рок за подношење пријава на јавни конкурс је 30 дана и почиње да тече наредног дана од дана објављивања јавног конкурса у "Службеном гласнику Републике Србије".

**6. лицЕ задужено за давање обавештења о јавном конкурсу:** Едит Шарњаи Рожа, начелник Општинске управе општине Сента, 24400 Сента, Главни трг. Бр. 1., тел. бр: 024/655-404, моб: 064/8725412, mail адреса: r.edit@zenta-senta.co.rs

**7. адресА на коју се подносе пријаве је:**

Комисија за именовање директора Јавног комунално-стамбеног предузећа Сента, 24400 Сента, Главни трг бр. 1., са назнаком „За конкурс за именовање директора Јавног комунално-стамбеног предузећа Сента“.

**8. докази који се прилажу уз пријаву НА КОНКУРС:**

назив радног места на који се кандидат/киња пријављује, пријава са биографијом и наводима о досадашњем радном искуству, уверење о држављанству, извод из матичне књиге рођених, диплома о стручној оспособљености, исправе којима се доказује радно искуство у струци (потврда, решење или други акт из којих се види на којим пословима и са којом стручном спремом је стечено радно искуство).

Сви докази прилажу се у оригиналу или фотокопији, која су оверена код јавног бележника.

Неблаговремене, неразумљиве и пријаве уз које нису приложени сви потребни докази, Комисија за именовања општине Сента одбацује закључком против кога није допуштена посебна жалба.

Овај оглас се објављује у „Службеном гласнику Републике Србије“, у дневном листу „Политика“ и на интернет страници општине Сента : [www.zenta-senta.co.rs](http://www.zenta-senta.co.rs) на српсом и на мађарском језику.